Прицисок

**Прицисок**  то количнїк сили хтора дїйствує нормално на поверхносц и поверхносци на хтору сила дїйствує нормално,  цо ше представя з формулу:  p=\frac{F}{S}  У медзинародней системи мерних єдинкох (SI) прицисок ше мера з паскалом (Pa), хтори дефиновани як сила од 1 нютна (N) по 1 m², цо ше представя з формулу 1\, \mathrm{Pa} = \frac{1\, \mathrm{N}}{1\, \mathrm{m^2}}\,.  У Сербиї, Закон о мерних єдинкох и мерадлох, окрем паскала дошлєбодзує хаснованє у явней комуникациї и єдинки бар (1 bar = 100.000 Pa). Хаснованє предходних єдинкох як цо атмосфера (1,013 • 105 Pa) чия ознака atm, висина водового слупа и слупа живого стрибла (mmH2O и mmHg) и др. нє допущене зоз Законом.

У чечносцох у мированю панує гидростатични прицисок хтори завиши од глїбини и єднаки є чежини вертикалного слупа чечносци, єдинкового крижного пререзу понад розпатрану точку. Дїйствує у шицких смислох под’єднак. Гидростатични прицисок ше зявює у чечносцох у рушаню и завиши од швидкосци чечносци и єй густосци. Гидростатични прицисок ше стваря з дїйством вонкашнєй сили на чечносц и преноши ше на цалу систему под’єднак. Прицисок ґазу спричинєти з рушаньом його молекулох и завиши од його густосци (специфичного волумену) и температури то парциялни прицисок ґазох. 

Атмосферски прицисок походзи од чежини воздуху и одредзени є з чежину вертикалного слупа воздуху над єдинкову поверхносцу. Прицисок пари чечносци: за кажду дату температуру чечносци у завартей судзини формує ше понад нєй засицена пара под прициском хтори рошнє з температуру. Прицисок шветлосци настава на ошвицених целох. Слункова шветлосц виволує прицисок од 2 по 5 μРа  у зависносци од рефлексивносци поверхносци. Прицисок звуку на даяке цело настава под дїйством звучних габох.

## Мерна єдинка прициску
Мерна єдинка прициску то паскал (ознака Pa) або нютн по метеру квадратним (N/m2). Окрем паскала може ше хасновац и мерна єдинка прициску бар (1 bar = 105 Pa). Стари єдинки прициску були:  

* технїчна атмосфера, ознака at (1 at = 98 066,5 Pa);  

* стандардна, нормална або физична атмосфера, ознака atm (1 atm = 101 325)

* милиметер слупа живого стрибла, ознака mmHg, лєбо тор (1 mmHg = 1 torr = 133,322 Pa); 

* милиметер слупа води, ознака mmH2O (1 mmH2O = 9,806 65 Pa).

## Литература
* Giancoli, Douglas G. (2004). Physics: principles with applications. Upper Saddle River, N.J.: Pearson Education.  
* L. J. Clancy (1975), Aerodynamics, Pitman Publishing Limited, London.
* Houghton, E.L. and Carpenter, P.W. (1993), Aerodynamics for Engineering Students, Butterworth and Heinemann, Oxford UK.
* Liepmann, Hans Wolfgang; Roshko, Anatol (1993), Elements of Gas Dynamics, Courier Dover Publications,

* Gibbs J.W. (1928). The Collected Works of J. Willard Gibbs Thermodynamics. New York: Longmans, Green and Co. Vol. 1, pp. 55–349.

* Kazakov, Andrei; Muzny, Chris D.; Chirico, Robert D.; Diky, Vladimir V.; Frenkel, Michael (2008). „Web Thermo Tables – an On-Line Version of the TRC Thermodynamic Tables”  Journal of Research of the National Institute of Standards and Technology. 113 (4): 209—220.

## Вонкашнї вязи
*   Introduction to Fluid Statics and Dynamics    on     Project PHYSNET
*  Pressure being a scalar quantity    Архивоване  на веб-сайту    Wayback Machine  (6. януар 2010.) 
                                                                                       

## Референци

Катеґория:Физика